«Արեւելքի Գործառնութեան» այժմու ղեկավարը՝ Կոլնիշ Սրբազան տեղեկացուց որ Մերձաւոր Արեւելքի մէջ 400 հազար աշակերտներ կը յաճախեն կաթողիկէ դպրոցներ, ուր դասաւանդութիւնը ֆրանսերէնով է։ Այդ կերպով տեղացիները ազատութեան, հաւասարութեան եւ աշխարհականութեան գաղափարներուն կ'ընտելանան։ Ինչ կը վերաբերի Հայաստանին, ան քաջալերեց սփիւռքահայերը որ անոր օգնեն՝ վերագտնելու իր քրիստոնէական արմատները եւ պայքարելու զեղծարարութեանց դէմ։